Rozsudok Všeobecného súdu (tretia komora) z 13. decembra 2018 – CX/Komisia
(vec T‑743/16 RENV)
„Verejná služba – Úradníci – Disciplinárny postih – Odvolanie z funkcie – Právo na obhajobu – Povinnosť starostlivosti – Článok 22 ods. 1 prílohy IX služobného poriadku – Články 41 a 52 Charty základných práv – Zodpovednosť – Existencia ujmy – Príčinná súvislosť“
1.      Úradníci – Disciplinárne opatrenia – Konanie – Rozhodnutie menovacieho orgánu ukladajúce disciplinárny postih bez predchádzajúceho vypočutia dotknutej osoby – Nemožnosť vypočutia dotknutej osoby riadne odôvodnené lekárskymi potvrdeniami – Porušenie práva byť vypočutý
[Charta základných práv Európskej únie, článok 41 ods. 2 písm. a), článok 51 ods. 1 a článok 52 ods. 1; Služobný poriadok úradníkov, príloha IX, článok 4 a článok 22 ods. 1]
(pozri body 145 – 149, 158, 173, 174, 176)
2.      Žaloby úradníkov – Neobmedzená súdna právomoc – Možnosť zaviazať ex offo žalovanú inštitúciu na náhradu škody
(Služobný poriadok úradníkov, článok 91 ods. 1)
(pozri bod 178)
3.      Úradníci – Mimozmluvná zodpovednosť inštitúcií – Podmienky – Protiprávnosť – Pojem – Uplatnenie v služobných sporoch – Kritériá
(článok 270 ZFEÚ)
(pozri bod 201)
4.      Žaloby úradníkov – Žaloba o náhradu škody – Zrušenie napadnutého nezákonného aktu – Primeraná náhrada nemajetkovej ujmy – Hranice
(článok 340 ZFEÚ)
(pozri body 204, 205)
Predmet
Žaloba na základe článku 270 ZFEÚ jednak na zrušenie rozhodnutia zo 16. októbra 2013, v ktorom Komisia konštatovala, že žalobca sa dopustil dvoch závažných chýb a v dôsledku toho mu uložila postih odvolania z funkcie bez zníženia jeho práv na dôchodok, a jednak na náhradu ujmy, ktorú žalobca údajne utrpel v dôsledku tohto rozhodnutia
Výrok
1.
Rozhodnutie zo 16. októbra 2013, ktorým Európska komisia uložila CX postih odvolania z funkcie bez dočasného zníženia dôchodkových práv, sa zrušuje.
2.
Žaloba sa v zostávajúcej časti zamieta.
3.
Každý účastník konania znáša svoje vlastné trovy konania.